stanford-oval/wikipedia huggingface dataset:
My Everything (albumi)

| My Everything Ariana Grande |
| --- | --- | --- |

Studioalbumin tiedot
 Äänitetty : lokakuu 2013 – toukokuu 2014
 Julkaistu: 25. elokuuta 2014
 Tuottaja(t): Scott ”Scooter” Braun, Ariana Grande, Wendy Goldstein
 Tyylilaji: pop, R&B
 Kesto: 40.31
 Levy-yhtiö: Republic
Listasijoitukset
  Suomen virallinen lista: 8.
Ariana Granden muut julkaisut
| Christmas Kisses EP 2013 | My Everything 2014 | Dangerous Woman 2016 |
Singlet albumilta My Everything
 ”Problem” Julkaistu: 28. huhtikuuta 2014  ”Break Free” Julkaistu: 2. heinäkuuta 2012  ”Bang Bang” Julkaistu: 28. heinäkuuta 2014  ”Love Me Harder” Julkaistu: 30. syyskuuta 2014  ”One Last Time” Julkaistu: 10. helmikuuta 2015
My Everything on yhdysvaltalaisen laulajan Ariana Granden toinen studioalbumi. Republic Recors julkaisi sen 25. elokuuta 2014. Sitä myytiin Yhdysvalloissa julkaisuviikollaan 169 000 kappaletta, ja se nousi heti Billboard 200 -listan kärkeen. Se pääsi 20 maassa top 10 -listalle. Suomessa albumi ylsi virallisen albumilistan sijalle 8.
Albumin työstäminen aloitettiin kuukausi Granden debyyttialbumin Yours Trulyn julkaisemisen jälkeen.
Johdantosingle ”Problem” julkaistiin 28. huhtikuuta 2014. Kappaleella on mukana australialaislaulaja Iggy Azalea. Se saavutti parhaimmillaan Billboard Hot 100 -listan sijan kolme. Toinen single ”Break Free” julkaistiin 2. heinäkuuta. Vierailevana artistina oli venäläis-saksalainen laulaja ja tuottaja Zedd. Kappale pääsi korkeimmillaan Billboard Hot 100 -listan sijalle neljä. Kolmas single ”Love Me Harder” julkaistiin syyskuussa, ja se pääsi korkeimmillaan Billboard Hot 100:n sijalle 37.
Kappaleet

Standardi-versio
Intro – 1:19
Problem (feat. Iggy Azalea) – 3:13
One Last Time – 3:17
Why Try – 3:31
Break Free (feat. Zedd) – 3:34
Best Mistake (feat. Big Sean) – 3:53
Be My Baby (feat. Cashmere Cat) – 3:37
Break Your Heart Right Back (feat. Childish Gambino) – 4:13
Love Me Harder (feat. The Weeknd) – 3:56
Just a Little Bit of Your Heart – 3:52
Hands On Me – 3:12
My Everything – 2:48
Deluxe-versio
13. Bang Bang (feat. Nicki Minaj & Jessie J) – 3:19
14. Only 1 – 3:13
15. You Don't Know Me – 3:53
Muut versiot
16. Cadillac Song – 2:52
17. Too Close – 3:35
Arvostelut

Metacritic: 64/100
Allmusic:
The A.V. Club: C+
Billboard: 81/100
Pitchfork Media: 7.7/10
Rolling Stone:
Käännös suomeksi
Walchensee (Lovis Corinth)

Walchensee I ja Walchensee II ovat saksalaisen taiteilijan Lovis Corinthin litografiatöitä kooltaan 18×18,5 cm ja 16,6×17,7 cm. Ne ovat ajoittamattomia ja kuuluvat Ateneumin taidemuseon Ester ja Jalo Sihtolan lahjoituskokoelmaan.
Lovis Corinth oli tuottelias taiteilija, joka sekä maalasi, teki grafiikkaa että kirjoitti. Hän asui vuodesta 1902 eteenpäin Berliinissä ja vuonna 1918 alkoi viettämään perheineen kesälomia Baijerissa, Walchensee-järven rannalla. Näiden Walchensee-kuvien alla on merkinnät: Lovis Corinth.
Aiheesta muualla

Suomen Kansallisgalleria: Kokoelmat: Walchensee I. (Arkistoitu – Internet Archive) ja Walchensee II.  (Arkistoitu – Internet Archive)
Moskovan teatterikaappaus

Moskovan teatterikaappaus oli tšetšeeniterroristien 23.–26. lokakuuta 2002 Moskovan Duprovkassa teatterissa tekemä panttivankikaappaus. Tšetšeenien "Islamilaisen erikoisrykmentin" noin 40 jäsentä otti teatteriyleisön 850 ihmistä panttivangeiksi ja vaati Venäjän välitöntä vetäytymistä toisen Tšetšenian sodan lopettamiseksi.
Tapahtumapaikka ja kaappaus

Tapahtumapaikka oli Valtion kuulalaakeritehtaan teatterikeskus numero 1, jossa esitettiin loppuunmyytyä näytelmää Nord-Ost.
Kaappaajat vapauttivat muslimipanttivangit ja osan lapsista, kaappauksen aikana yhteensä noin 200 henkeä, mutteivät yleisön joukossa olleita ulkomaalaisia. Osa panttivangeista pakeni ikkunoiden kautta; yksi ammuttiin hänen yrittäessään paeta, kuten myös teatteriin ulkopuolelta tunkeutunut nainen. Puhelinkeskusteluista teatterissa olleiden kanssa saatiin tietää terroristien aseistautuneen kranaatein ja räjähtein. Räjähteitä oli myös asetettu rakennuksen eri puolille.
Kaappauksen loppu

Kaappaus loppui sisäministeriön OSNAZ-erikoisjoukkojen tainnutettua kaikki rakennuksen sisällä olijat Kolokol-1 -taistelukaasulla. Kaasu tappoi virallisten tietojen mukaan 129 panttivankia, mutta Venäjällä on liikkunut tietoja kuolleitten kokonaismäärän nousseen jo 200:aan, kun huomioidaan myöhemmin vuoden sisällä kaasun aiheuttamiin terveysongelmiin menehtyneet.
Kaappaajat eivät yrittäneet räjäyttää teatterissa olleita pommeja, joiden aitoudesta ei ole varmuutta. Venäjän erikoisjoukot teloittivat kaikki tajuttomat kaapparit ampumalla päähän. Tekoa pidettiin julmana, mutta sen kerrottiin olevan ainoa tapa estää kaappaajia räjäyttämästä mahdollisesti hallussaan olleita räjähteitä.
Presidentti Vladimir Putin puolusti vapautusiskua televisiopuheessa ja väitti sen silti säästäneen satojen ihmisten hengen ja julisti päivän kansalliseksi surupäiväksi.
Tietoja kaappaajista

Tiedot kaapparien lukumäärästä vaihtelivat välillä 15–50. Virallinen lukema on 36. Noin puolet kaappareista oli naisia. Joukossa oli myös yksi arabitaustainen taistelija, joka oli ajanut partansa, ettei herättäisi huomiota Moskovassa.
Kaapparien johtajana oli Movsar Barajev (alun perin Suleimenov), joka oli kuuluisan edesmenneen tšetšeenikidnappaajan Arbi Barajevin sukulainen.
Kapinallinen tšetšeenikomentaja Šamil Basajev otti myöhemmin kaappauksen vastuulleen ja sanoi Tšetšenian hallituksen ja presidentti Aslan Mashadovin irti tapahtuneesta. Venäjän hallitus väittää saaneensa puhelinkuuntelulla selville Mashadovin tietäneen tapahtuneesta etukäteen.
Mihail Trepaškin, entinen FSB-everstiluutnantti ja sittemmin lakimies ja yksityinen tutkija, jota Venäjän hallitusta vastustavat liikemiehet ovat tukeneet, on kertonut julkisuudessa varoittaneensa FSB:tä (Venäjän turvallisuuspalvelua) tulevasta terrori-iskusta jo edellisessä heinäkuussa. Trepaškin joutui pian sen jälkeen korkeimman oikeuden sotilaskollegion eteen laittomasta aseen hallussapidosta ja vakoilusta syytettynä ja tuomittiin neljäksi vuodeksi vankeuteen.
Kaappauksen vaikutukset

Kaappaus tapahtui vain pari päivää ennen Kööpenhaminassa alkavaa tšetšeenien maailmankongressia, ja Venäjä yritti painostaa Tanskan hallitusta kieltämään kongressin järjestämisen. Venäjän painostuksesta Tanska kuitenkin pidätti Tšetšenian presidentin Aslan Mashadovin rauhanneuvottelijan Ahmed Zakajevin, mutta myöhemmin hänet vapautettiin ja hän sai poliittisen turvapaikan Britanniasta. Kaikki rauhantunnustelut Tšetšenian ja Venäjän välillä lopetettiin, ja monet valtiot sekä EU tuomitsivat jyrkin sanoin tšetšeeniterrorismin. Kaappaus vaikutti myös lakiin, jolla kielletään Venäjän lehdistöä uutisoimasta terroristien sanomisia.
Aiheesta muualla

John B. Dunlopin (Stanfordin yliopisto, Hoover-instituutti) kolmiosainen tutkielma:
Dunlop, John B.: The October 2002 Moscow Hostage-taking Incident (Part 1). The Organized Crime and Terrorism Watch, 18.12.2003, 3. vsk, nro 42.  Artikkelin verkkoversio. Viitattu 22.10.2018 (englanniksi).
Dunlop, John B. : The October 2002 Moscow Hostage-taking Incident (Part 2). The Organized Crime and Terrorism Watch, 8.1.2004, 4 . vsk, nro 1.  Artikkelin verkkoversio. Viitattu 22.10.2018 (englanniksi).
Dunlop, John B. : The October 2002 Moscow Hostage-taking Incident (Part 3). The Organized Crime and Terrorism Watch, 15.1.2004, 4 . vsk, nro 2.  Artikkelin verkkoversio. Viitattu 22.10.2018 (englanniksi).
The Zakayev Case: The Chechen envoy Akhmed Zakayev faces extradition to the Russian Federation Amnesty International. Viitattu 22.10.2018 (englanniksi).
15 vuotta Moskovan teatterikaappauksesta – tshetseeniterroristit sieppasivat satoja, kaikki päättyi veriseen poliisirynnäkköön MTV3 – Uutiset.  23.10.2017. Viitattu 22.10.2018.
26.10.2002: Moskovan teatterikaappauksen päätöshetket herättävät laajaa kritiikkiä – yli sata panttivankia kuoli MTV3 – Uutiset.  1.9.2016. Viitattu 22.10.2018.
Paananen, Arja: Kaasu romutti Dubrovka-teatterin eloonjääneiden terveyden Ilta-sanomat.  26.10.2010. Viitattu 22.10.2018.
Teatterikaappauksen uhrien omaiset hakevat korvauksia ihmisoikeustuomioistuimelta  Yle – Uutiset .  9.6.2008 . Viitattu 22.10.2018.
Moskovan teatterikaappauksen uhri saa korvauksia  Turun Sanomat .  22.7.2003 . Viitattu 22.10.2018.
Kokko, Karri : Venäjä kielsi Moskovan teatterikaappauksesta kertovan näytelmän esittämisen  Suomen kuvalehti .  22.4.2008 . Viitattu 22.10.2018.
Presidentti Vladimir Putin vierailulla Sklifosovskin ensiapuasemalla tapaamassa Dubrovkan teatterista henkiin jääneitä panttivankeja.
Myson (vaasimaalari)

| Myson> Μύσων |
| --- | --- |
 Kroisos korokkeella. Yksityiskohta Mysonin maalaamasta amforasta, n. 500–490 eaa.
Henkilötiedot
Syntynyt: 500-luku eaa.
Kuollut: 400-luku eaa.
Ammatti:  vaasimaalari
Taiteilija
Aktiivisena:  n. 500–475 eaa.
Taidesuuntaus:  punakuviokeramiikka
Myson (m.kreik. Μύσων, Mysōn) oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 500–475 eaa.
Myson oppi taitonsa joltakin varhaisten punakuviomaalareiden niin kutsuttuun Pioneeriryhmään kuuluneelta maalarilta, mahdollisesti Fintiaalta. Hän toimi ilmeisesti myös savenvalajana. Mysonilta tunnetaan yksi signeeraus, joka on krateerissa. Vaasityypeistä hän koristeli erityisesti tuohon aikaan suosittuja pylväskrateereja. Mysonin maalausten aiheina oli erityisesti mytologiaa, juhlijoita ja urheilijoita.
Teoksia

Pelike, n. 500 eaa.
Pylväskrateeri, n. 490–480 eaa.
Pylväskrateeri, n. 480 eaa.
Pylväskrateeri, n. 480 eaa.
Nainen astuu teko­fallos­koriin. Yksityis­kohta amforasta, n. 480–475 eaa.
Walter Steiner (täsmennyssivu)

Walter Steiner tarkoittaa seuraavia henkilöitä:
Walter Steiner, sveitsiläinen mäkihyppääjä
Walter Steiner, sveitsiläinen kilpapurjehtija
Walter Steiner, sveitsiläinen soutaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Walter Steiner”, voi hakea sivunnimihaulla, laajalla sivunnimihaulla tai tekstihaulla.
Walter Steiner (soutaja)

Walter Steiner (s. 10. syyskuuta 1946) on sveitsiläinen entinen soutaja. Hän edusti seuratasolla SC Richteswiliä. Steiner osallistui Münchenin olympialaisissa 1972 perämiehettömiin nelikkoihin, joissa Sveitsi sijoittui yhdenneksitoista.
Walter Steiner (kilpapurjehtija)

Walter Steiner (s. 23. syyskuuta 1946) on sveitsiläinen entinen kilpapurjehtija. Hän purjehti maansa Tornado-venekunnassa Montréalin olympialaisissa 1976, joissa Sveitsi sijoittui kuudenneksi.
Vauva (lehti)

| Vauva |
| --- | --- |

Lehtityyppi:  aikakauslehti
Aihealue:  vauvat, perhe-elämä
Kustantaja:  Sanoma Media Finland
ISSN:  ISSN 0789-9238
Levikki:  23 380 / LT 2014 Lukijamäärä 81 000
Perustettu:  1992
Päätoimittaja:  Hanna-Mari Arosilta (2019) 
Kotimaa:  Suomi
Sivukoko:  30 cm
Ilmestymistiheys:  Kerran kuukaudessa
Kieli:  suomi
Aiheesta muualla
www.vauva.fi
Vauva oli vauvoihin, raskauteen ja perhe-elämään erikoistunut suomalainen aikakauslehti, jonka keskustelupalsta on edelleen toiminnassa. Lehteä kustansi Sanoma Media Finland, ja sitä julkaistiin vuosina 1992–2020. Lehden ainoa kilpailija Suomen mediakentällä oli Kaksplus.
Vauva-lehden verkkosivusto on Suomen aikakauslehtien suosituin verkkosivusto, ja se tunnetaan myös vanhemmuuspiirien ulkopuolella. Naistenlehtien verkkosivustoista opinnäytetyönsä tehnyt Outi Sonkamutka arvioi tämän johtuvan sekä lehden selvästä kohderyhmästä mutta myös lehden aktiivisesta keskustelupalstasta. Keskustelupalsta on Suomen toiseksi tavoittavin kotimainen internetalusta Suomi24:n jälkeen.
Vuonna 2016 Kaustisen kansanmusiikkijuhlilla esiintyi Kalevauva.fi-yhtye, jonka kappaleiden sanoitukset ovat vauva.fi:n keskusteluja lauluiksi sovitettuna.
Vauva-lehti lakkautettiin vuonna 2020, mutta sen keskustelupalstan ylläpitämistä jatketaan.
Vauva-lehden päätoimittajat

1992-2003 Pirkko Vuorio,
2003-2005 Minna McGill,
2005-2013 Hanna Kangasniemi,
2013-2016 Tytti Kontula,
2016-2017 Anna Ruohonen,
2017-2019 Maija Koski,
2019 Hanna-Mari Arosilta
Aiheesta muualla

vauva.fi
Walker–Warburgin oireyhtymä

Walker–Warburgin oireyhtymä on peittyvästi periytyvä oireyhtymä, joka aiheuttaa lissenkefaliaa ja vaikeaa kehitysvammaisuutta.
Aivovaurioiden lisäksi syndroomaan voi kuulua lihasheikkoutta, näkövamma, viherkaihi, epilepsia, jatkuvaa voimakasta kuumeilua, iktyoosia, vesipäisyyttä ja sydänvika. Ennuste riippuu ennen kaikkea aivovaurioiden vakavuudesta.
Walker–Warburgin oireyhtymän aiheuttaa vaurio yhdeksännessä kromosomissa. Useimmat potilaat kuolevat ennen kolmen vuoden ikää, vaikkakin Suomessa tavataan syndroomasta lievempää ja parempiennusteista muotoa.
Lila Ring

Lila Xenia Ring (o.s. Räihälä, s. 4. maaliskuuta 1992 Helsinki) on suomalainen jalkapalloilija. Hän on edustanut Naisten Liigassa Helsingin Jalkapalloklubia. Ennen HJK:hon siirtymistään Räihälä edusti Pohjois-Haagan Urheilijoita. Hän on pelipaikaltaan hyökkääjä tai hyökkäävä keskikenttäpelaaja. Nopean ja taitavan Räihälän vahvuuksiin kuuluu myös maalintekotaito. Hän debytoi Naisten Liigassa vuonna 2008, pelasi urallaan 16 ottelua ja teki niissä 4 maalia.
Ring on edustanut Suomea useiden eri ikäluokkien maajoukkueissa. Hän on säveltäjä Osmo Tapio Räihälän tytär. Hän on naimisissa miesten maajoukkuepelaaja Alexander Ringin kanssa, joka pelaa tällä hetkellä Major League Soccerin Austin FC:ssä Yhdysvalloissa.
Nykyään Ring toimii sosiaalisen median vaikuttajana. Hän on tehnyt YouTube-videoita ja julkaissut Instagram-postauksia. Ring on tehnyt Mari Luukkosen kanssa Kaukopuhelu-podcastia.
Aiheesta muualla

SoccerWay players Lila Räihälä
Moottoripyörä on moottoripyörä

| Moottoripyörä on moottoripyörä Mika Sundqvist |
| --- | --- | --- |

Studioalbumin tiedot
 Julkaistu: 1980
 Tyylilaji: pop rock, iskelmä
 Kesto: 38.57
 Levy-yhtiö: M & T Production
Mika Sundqvistin muut julkaisut
| Non-stop! 1979 | Moottoripyörä on moottoripyörä 1980 | Hormoonihiiret 1982 |
Moottoripyörä on moottoripyörä on Mika Sundqvistin albumi vuodelta 1980. Albumi myi kultalevyyn oikeuttavan määrän[lähde? ] ja sen nimikappale nousi suureksi hitiksi. Albumi on Sundqvistin viimeinen, jolla soittaa lyhytikäiseksi jäänyt NonStop-yhtye.
Kappaleet > A-puoli

Moottoripyörä on moottoripyörä – 3.32
Yöt pitäkää auki Alkoa – 3.30
Rockabillysika – 2.14
Rantsilan Aatu – 2.50
Melodraama – 3.01
Aamuun on liian vähän aikaa – 4.35
Kappaleet > B-puoli

Hyvin menee cowboylla – 3.40
Kromikaunotar – 3.30
Musta aukko – 3.43
Sillilöitä ja ohrapirtelöitä – 2.38
Näin on näreet – 2.50
Muukalainen – 2.54
Non-Stop

Mika Sundqvist –  laulu, vihellys, basso, syntetisaattorit, huilu ja trumpetti
Seppo Tammilehto – rummut, perkussiot ja taustalaulu
Juhani Ruponen – kitara
Tapani Mäenpää – kitara, basso, dobro, hammond, slide-kitara
Non-Stop > Avustavat muusikot

Simo Luukkanen – syntetisaattorit
Hannele Savolainen – sello
Tapani Fäldig – perkussiot
Aiheesta muualla

Moottoripyörä on moottoripyörä discogs.com -sivustolla
Voileipä putoaa aina voipuoli alaspäin

Paahtoleipä on pudonnut voipuoli alaspäin.
Voileipä putoaa aina voipuoli alaspäin on humoristinen väite, jonka mukaan vahingossa pudotettu voileipä putoaisi aina lattialle voideltu puoli alaspäin, jolloin sotkua syntyy enemmän. Se mainitaan usein yhtenä Murphyn lain esiintymänä.
Ilmiötä on tutkittu tieteellisesti. Manchesterin yliopiston tutkijaryhmän tutkimuksessa pudotettiin 100 leipää, ja 81 niistä putosi voipuoli alaspäin. Tutkijoiden mukaan pöydän pitäisi olla 2 metriä ja 44 senttimetriä korkea, jotta leipä ehtisi pyörähtää ilmassa 360 asteen pyörähdyksen ja putoaisi näin voipuoli ylöspäin.
Michel Preud’homme

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michel Georges Jean Ghislain Preud’homme
Syntymäaika: 24. tammikuuta 1959 (ikä 65)
Syntymäpaikka: Ougree, Belgia
Pelipaikka: maalivahti
Pituus: 183 cm
Seura
Seura: avoin
Tehtävä: urheilutoimenjohtaja
Seurat
| Vuodet | Seura | O | (M) |
| 1977–1986 |  Standard Liège | 240 | (0) |
| 1986–1994 |  KV Mechelen | 263 | (0) |
| 1994–1999 |  SL Benfica | 147 | (0) |
Maajoukkue
| 1979–1994 |  Belgia | 58 | (0) |
Valmennusura
2001–2002:  Standard Liège
2006–2008:  Standard Liège
2008–2010:  KRC Genk
2010–2011:  Twente
2011–2013:  Al-Shabab
2013–2017:  Club Brugge
2018–2020:  Standard Liège
 Seurajoukkueuran tilastot kattavat vain kansalliset sarjat.
Michel Preud’homme (s. 24. tammikuuta 1959 Ougree, Belgia) on belgialainen jalkapallovalmentaja ja entinen maalivahti.
Ura pelaajana

Hän oli uransa aikana yksi maailman parhaista maalivahdeista, ja ensimmäinen Lev Jašin -palkinnolla palkittu maalivahti ollen vuoden 1994 MM-kilpailujen paras maalivahti.
Seurajoukkuetasolla Preud’homme edusti Standard Liègeä, KV Mecheleniä ja Benficaa. Mechelenin paidassa hän voitti Belgian cupin 1987, Cup-voittajien cupin 1987–1988 ja Euroopan Super Cupin 1988. Preud’homme lopetti pelaajauransa vuonna 1999, 40-vuotiaana. Belgian maajoukkuetta hän edusti 58 kertaa vuosina 1979–1994. Vuoden 1994 MM-kilpailujen lisäksi Preud’homme edusti maataan myös vuoden 1990 kilpailuissa.
Ura pelaajana > Meriitit pelaajana

Belgian mestaruus (2): 1982, 1983
Belgian cup: 1982
Belgian supercup (2): 1981, 1983
Cup-voittajien cup: 1988
Hopeaa: 1982
UEFA Super Cup: 1988
Portugalin cup: 1996
Lev Jašin -palkinto: 1994
Belgian paras maalivahti (5): 1988, 1989, 1990, 1991, 1994
Belgian paras pelaaja (2): 1987, 1989
UEFA:n vuoden paras maalivahti: 1994
Ura valmentajana

Preud’homme aloitti valmennusuransa Standard Liègessa tammikuussa 2001 ja valmensi seuraa kesään 2002 saakka. Tämän jälkeen hän toimi seuran organisaatiossa teknisenä johtajana, kunnes palasi päävalmentajaksi kesällä 2006. Hänen johdollaan seura voitti Belgian mestaruuden 25 vuoden tauon jälkeen kaudella 2007–2008. Kauden jälkeen Preud’homme jätti tehtävänsä seuran päävalmentajana siirtyen KAA Gentin peräsimeen. Hän jatkoi hyvää menestystä valmentajana myös Gentissä. Debyyttikausi toi neljännen sijan ja kaudella 2009/10 Gent oli Jupiler Pro Leaguessa toinen. Kauden huipensi cupin voitto, kun finaalissa kaatui Cercle Brugge KSV maalein 3–0. Cupin mestaruus oli Gentin seurahistorian kolmas ja edellisestä oli kulunut jo 26 vuotta. Kauden jälkeen Preud’homme jätti tehtävänsä Gentin päävalmentajana ja siirtyi Alankomaiden hallitsevan mestarin FC Twenten päävalmentajaksi. Preud’hommen debyyttikausi Twentessä oli vakuuttava, sillä joukkue nappasi seurahistoriansa kolmannen KNVB-cupin mestaruuden kukistamalla loppuottelussa AFC Ajaxin jatkoajalla 3–2. Tuplamestaruus jäi haaveeksi, sillä Twente hävisi Eredivisien päätöskierroksella mestaruuden voittaneelle Ajaxille 3–1.
Kesäkuussa 2011 Preud'homme ilmoitti jättävänsä Twenten ja siirtyvänsä Saudi-Arabian liigassa pelaavan Al-Shabab Riadin päävalmentajaksi. Preud’hommen johdolla Al-Shabab pelasi loistavan kauden 2011/12 ja voitti Saudi-Arabian mestaruuden häviämättä kauden aikana otteluakaan. Syyskuussa 2013 hän jätti Al-Shababin ja palasi valmentajaksi kotimaahansa Club Bruggen peräsimeen. Preud’hommen johdolla Club Brugge eteni kaudella 2014/15 Belgian cupin loppuotteluun, jossa se voitti tiukkojen vaiheiden jälkeen RSC Anderlechtin ja pääsi kahdeksan vuoden tauon jälkeen juhlimaan mestaruutta. Liigassa Club voitti runkosarjan, mutta hävisi mestaruuden lopulta pudotuspelivaiheessa KAA Gentille kahdella pisteellä. Hänet valittiin kauden 2014/15 parhaaksi jalkapallovalmentajaksi. Kaudella 2015/16 Club kuittasi edelliskauden pettymyksen ja voitti Preud’hommen alaisuudessa Belgian mestaruuden 11 vuoden tauon jälkeen. Belgian cupissa Club ei onnistunut puolustamaan mestaruuttaan, vaan hävisi finaalissa Standard Liègelle 2–1.
Kaudella 2016/17 Club pelasi Preud’hommen johdolla Mestarien liigassa, mutta hävisi kaikki lohkovaiheen ottelut ja putosi jatkosta. Belgian liigassa kausi päättyi hopealle. Kauden jälkeen Preud’homme jätti tehtävänsä seuran päävalmentajana. Lähes neljä vuotta Clubia valmentanut Preud’homme oli seuran pitkäaikaisin valmentaja 2000-luvulla sitten Trond Solliedin.
Kesäkuussa 2018 Preud’homme palasi Standard Liègen päävalmentajaksi. Hän valmensi seuraa kahden kauden ajan onnistumatta palauttamaan seuraa mestaruuskantaan. Kesällä 2020 hän jätti päävalmentajan ja urheilutoimenjohtajan tehtävät. Hänet korvasi Philippe Montanier.
Ura valmentajana > Meriitit valmentajana

Belgian mestaruus (2): 2008, 2016
Hopeaa (3): 2010, 2015, 2017
Belgian cup (2): 2010, 2015
Hopeaa (2): 2007, 2016
Alankomaiden mestaruus
Hopeaa: 2011
KNVB-cup: 2011
Saudi-Arabian mestaruus: 2012
Belgian vuoden valmentaja (2): 2008, 2015
Alankomaiden vuoden valmentaja: 2011
Walter Susskind

Walter Susskind (oikealla) yhdessä Rudi Martinus van Dijkin kanssa vuonna 1962.
Jan Walter Susskind (1. toukokuuta 1913 Praha – 25. maaliskuuta 1980 Berkeley) oli tšekkiläissyntyinen kapellimestari ja säveltäjä. Hän opiskeli Prahan konservatoriossa ja siirtyi vuonna 1938 Lontooseen.
Susskind debytoi johtamalla La Traviatan esityksen Prahassa vuonna 1934. Hän johti uransa aikana muun muassa Toronton sinfoniaorkesteria (1956–1965) ja Saint Louisin sinfoniaorkesteria (1968–1975). Hän työskenteli viimeisinä vuosinaan Cincinnatin sinfoniaorkesterin kanssa. Vuosina 1968–1975 hän toimi opettajana Etelä-Illinoisin yliopistossa. Susskind kuoli Kaliforniassa.
Susskind sävelsi muun muassa lauluja ja orkesterimusiikkia.
Walcheren

Walcherenin sijainti.
Walcheren on Zeelandin maakunnassa Alankomaissa Schelden suistossa oleva maa-alue, joka on entinen saari ja nykyään kiinni Zuid-Bevelandissa.
Kunnat

Walcherenin alueella on kolme kuntaa:
Veere
Middelburg
Vlissingen
Aiheesta muualla

Kuvia tai muita tiedostoja aiheesta Walcheren Wikimedia Commonsissa
Vérno

Vérno-vuorta talvella.
| --- | --- |
Tyyppi:  vuoristo 
Sijainti:  Flórina ja Kastoriá, Länsi-Makedonia, Kreikka
Korkeus merenpinnasta:  2 128 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Vérno (kreik. Βέρνο) eli Vítsi (kreik. Βίτσι, mak. Вич, Vič) on vuori ja vuorijono Makedoniassa Pohjois-Kreikassa. Sen korkeus on 2 128 metriä. Nimi Vítsi viittaa erityisesti vuorijonon korkeimpaan huippuun, mutta sitä käytetään myös koko vuoresta.
Kastorián Vyssinián kylä ja Vérno-vuorta.
Vérno-vuori sijaitsee Länsi-Makedonian alueella, tarkemmin Flórinan alueyksikön eteläosissa ja Kastorián alueyksikön koillisosassa. Vuoren kaakkoispuolella sijaitsee Áskio-vuori ja pohjoispuolella suureksi osaksi Pohjois-Makedonian alueella Baba-vuori. Vérnosta lounaaseen sijaitsee pohjoinen Píndos-vuoristo.
Vérnon Vítsin huippu on Natura 2000 -aluetta. Vuorella elää Kreikassa uhanalaisia lajeja, kuten karhuja, sekä harvinaisia lintulajeja, kuten monen lajisia haukkoja ja kotkia.
Kastorián kunnan osa Vítsin kunnallisyksikkö, entinen itsenäinen kunta, on saanut nimensä vuoresta.
Aiheesta muualla

Kuvia tai muita tiedostoja aiheesta Vérno Wikimedia Commonsissa
Kreikan vuoret ja vuoristot
| --- | --- |
Korkeimmat vuoret (yli 2 000 m):   Ólympos  Smólikas  Vóras  Grámmos  Gkióna  Týmfi  Vardoúsia  Parnassós  Ída eli Psiloreítis  Páchnes  Kakardítsa  Taÿ́getos  Kyllíni  Aroánia  Varnoúntas  Tymfristós  Lákmos  Katarachiás  Vasilítsa  Falakró  Erýmanthos  Órvilos  Tringía  Doúsko  Piéria  Karáva  Tzéna  Lýgkos  Kakoplévri  Mavrovoúni  Pínovo  Oíti  Díkti  Avgó  Aféntis Christós  Vérno  Áskio  Kaliakoúda  Vérmio  Chatzí  Áthos  Bélles  Trapezítsa 
Vuoristot:   Ágrafa  Akarnaniká  Asteroúsia  Athamaniká  Bélles  Koúla  Kroússia  Lasíthi  Lefká Óri  Óri Kyparissías  Píndos  Rodópi  Thryptí